

VLADA REPUBLIKE HRVATSKE

Zagreb, 21. veljače 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo pravosuđa |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Ivana Vilibora Sinčića, u vezi s postupanjem pravosudnih tijela i drugih institucija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  *PRIJEDLOG*

**Klasa:**

**Urbroj:**

**Zagreb,**

 **PREDSJEDNIKU HRVATSKOGA SABORA**

Predmet: Zastupničko pitanje Ivana Vilibora Sinčića, u vezi s postupanjem pravosudnih tijela i drugih institucija **-** odgovor Vlade

 Zastupnik u Hrvatskome saboru, Ivan Vilibor Sinčić, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), zastupničko pitanje u vezi postupanjem pravosudnih tijela i drugih institucija.

 Na navedeno zastupničko pitanje Vlada Republike Hrvatske daje sljedeći odgovor:

Iz izvješća Općinskog državnog odvjetništva u Rijeci, proizlazi da je tijekom 2017. godine isto postupalo u tri kaznena predmeta protiv D. M. K. i dr., zbog kaznenih djela neovlaštene proizvodnje i prometa drogama. U jednom kaznenom predmetu sud je cijeneći okolnosti teško narušenog zdravlja okrivljenika, odbio prijedlog za određivanje istražnog zatvora okrivljeniku.

Nadalje, u drugom kaznenom predmetu uz D. M. K. podignuta je optužnica i protiv D. Z. zbog posredovanja u prodaji kanabisa. U ovom predmetu protiv D. M. K. je kazneni postupak zbog smrti obustavljen dok je u odnosu na D. Z. postupak u tijeku. U trećem predmetu je kaznena prijava protiv D. M. K. odbačena.

Izmjenama Pravilnika o mjerilima za razvrstavanje lijekova te o propisivanju i izdavanju lijekova na recept iz 2015. godine omogućena je legalna primjena i dostupnost gotovih lijekova i pripravaka na bazi kanabisa pacijentima oboljelima od multiple skleroze, karcinoma, najtežih oblika epilepsije i AIDS-a. Na hrvatskom tržištu su od 2015. godine dostupni pripravci na bazi kanabisa. Pripravci na bazi kanabisa u Europskoj uniji i svijetu tretiraju se kao pomoćna sredstva koja olakšavaju tegobe, ali nemaju dokazani utjecaj na liječenje te nisu registrirani kao lijekovi. Sukladno važećim zakonskim odredbama sadnja kanabisa s visokim sadržajem THC-a nije dozvoljena.

Eventualno potrebna dodatna obrazloženja u vezi s pitanjem zastupnika, dat će Dražen Bošnjaković, ministar pravosuđa.

 PREDSJEDNIK

 mr. sc. Andrej Plenković